ȘTIU, 31 martie 2021, cu Felix Drăghici și Costi Mocanu.
Jandarmii continuă să aștepte ca supărații din România să intre în casă – protestele sunt cu de toate – de la "vrem la aparate" la "Teodosie deschide catedrala". Șeful Consiliului Județean Iași, Costel Alexe, urmărit penal pentru luare de mită camioane de tablă, și-a mai bătut o dată joc de limba engleză, pe care insistă să o vorbească public cu un accent de repetarea clasei. Moment antologic în istoria civilizației la Bucuresti – sectorul 3 eliberează locuri de parcare pe linia de tramvai și o groapă de pe Calea Griviței este incertă – o repară Clotilde sau Nicusor? Lumea e surprinsă de noua lege care absolvă evaziunea fiscală sub 100.000 de euro, dacă aduci banii înapoi – unii cred că astfel statul încurajează evaziunea: încearcă să furi, și dai înapoi dacă ești prins. Cea mai mare dispută comercială din România recentă se rejoacă – de ce orașul de 3 miliarde de euro de la Romexpo e retrimis în Parlament de președintele Iohannis. Nebunia continuă – Oxford discută eliminarea "rasiștilor" Mozart și Beethoven din studiile universitare – Dua Lipa le vrea locul în istorie.
Juriul emisiunii a fost alcătuit din: Tatiana Lipchin, Andrei Tomescu și George Onofrei.